
 Инсталиране на Magento [версия 2.2.6]
=======================================


За да инсталирате Magento, моля, следвайте тези указания:

**1.** Свалете инсталацията от официалния сайт на Magento:  
  
<http://www.magentocommerce.com/download>Свалете пълната версия на софтуера, избирайки някой архивиран пакет от падащото меню срещу **Full Release** (magento-*MagentoVersion*.zip, magento-*MagentoVersion*.tar.gz, magento-*MagentoVersion*.tar.bz2) и натиснете бутона **Download**.  
  
**2.** След като свалите архива с инсталацията, трябва да го качите във вашето уеб пространство.  
  
Можете да разархивирате файловете от сваления архив и после да ги качите, също така можете да качите архива и да използвате раздел [Файлове](https://www.icdsoft.com/bg/kb/view/faylove_2) от уеб хостинг контрол панела, за да разархивирате пакета.   
  
Най-добрият начин да качите големи или много на брой файлове е чрез FTP. Ако не знаете как да качвате файлове, моля посетете [тази страница](https://www.icdsoft.com/bg/kb/kachvane_na_faylove).  
  
Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през раздел [Файлове](https://www.icdsoft.com/bg/kb/view/faylove_2 "Файлове") на хостинг контрол панела. 

**3.** Създайте MySQL база данни за Magento апликацията. Можете да направите това през MySQL секцията на хостинг контрол панела.  
  
Отново в същата секция създайте допълнителен MySQL потребител за Magento. Разрешете всички привилегии за допълнителния потребител за конкретната база данни.  
  
**4.** Версията на PHP интерпретатора трябва да е поне PHP 7.1, за да можете да инсталирате Magento 2.2.6. Това можете да проверите в раздел **[PHP настройки](https://www.icdsoft.com/bg/kb/view/php_nastroyki "PHP настройки")** на Контролния панел. Смяната на PHP версията е описана в [този раздел](https://www.icdsoft.com/bg/kb/view/poddarzhani_versii_na_php "Поддържани версии на PHP ") на документацията.

**5.** Посетете с браузъра си директорията, в която са разархивирани Magento файловете. 

**6.** След като стартирате инсталацията, ще е необходимо да се съгласите с информацията за лиценза на софтуера. Ако сте съгласни, кликнете бутона **Agree and Setup Magento**.  
  
**7.** Magento ще провери дали сървърната среда отговаря на изискванията за инсталиране. Натиснете бутона **Start Readiness Check**. След като приключи проверката, натиснете **Next**.  
  
**8.** На следващия екран, **Add a Database**,въведете следните данни:  
  
**Database Server Host**: localhost  
**Database Server Username:** Въведете MySQL потребителя, който сте създали в MySQL секцията на хостинг контрол панела за Magento апликацията.   
**Database Server Password:** Въведете паролата, която сте задали за MySQL потребителя.  
**Database Name:** Изберете MySQL базата данни, която сте създали за Magento апликацията.  
**Tables Prefix:** Оставете това поле празно.

![Add a Database](https://hostingassets.com/faq/3699.png "Add a Database")  
Натиснете **Next**.

**9.** Eкран **Web Configuration**.

**Your Store Address**: Тук можете да оставите полето по подразбиране, ако избраната директория за инсталация на Magento съвпада с директорията, в която сте разархивирали Magento.  
**Magento Admin Address**: Въведете директорията, под която искате да достъпвате администраторския интерфейс на Magento.

**Advanced Options:**

**HTTPS Options** - Ако имате собствен сертификат за вашия домейн и желаете да използвате SSL, поставете отметка срещу опцията **Use HTTPS for Magento Storefront**. Ако желаете да използвате криптирана връзка към административния интерфейс, поставете отметка срещу **Use HTTPS for Magento Admin**.  
**Apache Rewrites** - mod\_rewrite е инсталиран и ако желаете да подобрите намирането на вашия магазин в търсачките, можете да поставите отметка пред тази опция.  
**Encryption Key -**Ако желаете, въведете свой ключ, който Magento да използва за криптиране на пароли, кредитни карти и др. Ако изберете опцията **I want to use a Magento generated key**, системата ще генерира автоматично ключ, който ще ви бъде показан в края на инсталацията.  
**Session Save -**Изберете къде да се съхраняват данните за потребителските сесии - на файловата система (**Files**) или в базата данни (изберете **Db**).

![Web Configuration](https://hostingassets.com/faq/3700.png "Web Configuration")  
  
Кликнете **Next**.   
  
**10.** В следващата стъпка (**Customize your store**) изберете подходящите за вашата инсталация**Store Default** **Time zone**, **Store****Default Currency** и **Store Default Language** от съответните падащи менюта и кликнете **Next**.

  
**11.** В следващата стъпка **Create Admin Account** е нужно да създадете административен акаунт. Попълнете полетата за потребителско име (**New Username**), email адрес (**New Email**) и парола (**Password**, **Confirm Password**) за административния акаунт.

Кликнете **Next**. 

  
**12.** Кликнете **Install Now**.

Готово - Magento е инсталиран успешно. Запишете си автоматично генерирания ключ (ако не сте въвели собствен при **Web Configuration** екрана) и го съхранете на сигурно място. Поради съображения за сигурност не се препоръчва да използвате файл, който се намира във вашето уеб пространство.

**13.** Отворете файла ****/vendor/magento/zendframework1/library/Zend/Cache/Backend/File.php**** използвайки раздел [Файлове](https://www.icdsoft.com/bg/kb/view/faylove_2 "Файлове") на Контролния панел и направете следната промяна:  
  
protected $\_options = array(  
'cache\_dir' => **null**,трябва да бъде:  
protected $\_options = array(  
'cache\_dir' => **'/tmp'**,

**14.** Отворете файла**/vendor/magento/framework/Filesystem/DriverInterface.php** използвайки раздел [Файлове](https://www.icdsoft.com/bg/kb/view/faylove_2 "Файлове") на Контролния панел и направете и направете следните промяна:

**const**WRITEABLE\_DIRECTORY\_MODE = 0770;

трябва да стане 

**const**WRITEABLE\_DIRECTORY\_MODE = 0775;

и

**const**WRITEABLE\_FILE\_MODE = 0660;

трябва да стане

**const**WRITEABLE\_FILE\_MODE = 0664;

   
**15.** Селектирайте всички папки на Magento пакета и променете правата им (рекурсивно) на 775. Това също можете да направите през раздел [Файлове](https://www.icdsoft.com/bg/kb/view/faylove_2 "Файлове").

**16.** Натиснете **Launch Magento Admin** за да влезете в административния интерфейс на Magento.  
  
**Важно:** Следете оригиналния сайт за обновления по сигурността на вашата инсталирана апликация.

